stanford-oval/wikipedia huggingface dataset:
Alfa Romeo 33

| Alfa Romeo 33 |
| --- | --- |

Valmistustiedot
Valmistusmaa:   Italia
Valmistaja:  Alfa Romeo
Valmistusvuodet:  1983–1995
Korimalli:  5-ovinen hatchback 5-ovinen farmari
Luokka:  C-segmentti
Edeltäjä:  Alfa Romeo Alfasud Alfa Romeo Arna
Seuraaja:  Alfa Romeo 145/146
Tekniset tiedot
Moottori:  R3 B4
Iskutilavuus:  1,2–1,8 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali
Alfa Romeo 33 on Alfa Romeon vuosina 1983–1995 valmistama alemman keskiluokan henkilöautomalli, joka korvasi Alfa Romeo Alfasudin. Vain hieman myöhemmin valmistaja toi markkinoille myös samaa kokoluokkaa edustavan edullisemman Arna-mallin, joka kehitettiin yhteistyössä Nissanin kanssa. Alfa Romeo Arna oli käytännössä uudelleennimetty Nissan Cherry, jossa oli Alfa Romeon moottori ja joitain muita teknisiä komponentteja. Se ei kuitenkaan menestynyt, ja valmistus päättyi vuonna 1987, jolloin ainoaksi keskikokoluokan autoksi Alfa Romeon mallistoon jäi 33. Alfa Romeo 33:n korvaajiksi esiteltiin vuonna 1994 uudet 145- ja 146-mallit.
Alfa Romeo 33 (1983–1995)

Alfa Romeo 33 esiteltiin vuonna 1983 viisiovisena hatchbackina. Se perustui tekniikaltaan hyvin pitkälti edeltäjäänsä Alfasudiin. Hieman myöhemmin saapui myös farmarimalli, jossa oli Subarun kehittämä nelivetojärjestelmä.
Auton 1,2- (68 hv), 1,3- (79 hv) ja 1,5-litraiset (85/95 hv) nelisylinteriset bokserimoottorit periytyivät suoraan edeltäneestä Alfasudista. Vuodesta 1986 lähtien saatavilla oli myös 1,8-litrainen (73 hv) dieselmoottori, joka oli poikkeuksellisesti vain kolmesylinterinen.
Vuodelle 1987 33-mallistoa uudistettiin. Uutena moottorina oli 1,7-litrainen (118 hv), mutta farmarimallin nelivedosta luovuttiin. Ulkonäöllisistä muutoksista huomattavin oli uusi etusäleikkö. Ohjaamossa kojelauta ja ohjauspyörä uusittiin.
Vuonna 1990 Alfa Romeo 33:n ulkoasua muutettiin perusteellisesti uudempaa 164-mallia vastaavaksi. Uusi nelivetomalli oli nimeltään Permanent 4, jossa normaalisti 95 prosenttia välitetään etupyörille, mutta tarpeen vaatiessa enintään 65 prosenttia tehosta pystytään välittämään takapyörille. Vuonna 1992 nelivetomallin nimeksi vaihtui Q4.
Facelift-mallin (1987) farmarikorinen Alfa Romeo 33.
Facelift-mallin (1987) Alfa Romeo 33 Quadrifoglio Verde.
Facelift-mallin (1990) Alfa Romeo 33.
Aiheesta muualla

Kuvia tai muita tiedostoja aiheesta Alfa Romeo 33 Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit: Giulia · Stelvio · Tonale · Junior
Entiset mallit (esittelyvuoden mukaan): 1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit: 
Konseptimallit: 33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot: Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Hyundai i30

Hyundai i30 on Hyundain vuodesta 2007 lähtien valmistama alemman keskiluokan automalli, joka korvasi Euroopan markkinoilla Hyundai Elantran. Mallin valmistus Euroopan ulkopuolisille markkina-alueille kuitenkin jatkui.
Hyundai i30 FD (2007–2012)

| Hyundai i30 FD |
| --- | --- |

Valmistustiedot
Valmistusmaa:   Egypti  Etelä-Korea  Kiina  Tšekki
Valmistaja:  Hyundai
Valmistusvuodet:  2007–2012
Muut nimet:  Hyundai Elantra Touring
Korimalli:  5-ovinen hatchback 5-ovinen farmari
Luokka:  C-segmentti
Edeltäjä:  Hyundai Elantra (XD)
Seuraaja:  Hyundai i30 (GD)
Teknisesti samankaltaisia:  Hyundai Elantra (HD) Kia cee’d (ED) Kia Forte (TD)
Tekniset tiedot
Pohjalevy:  Hyundai–Kia J4
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti
Ensimmäisen sukupolven i30 esiteltiin hatchback-korisena Geneven autonäyttelyssä keväällä 2007. Malli kehitettiin Hyundain eurooppalaisessa suunnittelukeskuksessa Rüsselsheimissa, ja se jakaa pohjalevynsä sekä suurimman osan tekniikastaan sisarmallinsa Kia cee’din kanssa. Hieman myöhemmin markkinoille tuli myös farmarimalli i30cW, jota myytiin Yhdysvalloissa ja Kanadassa nimellä Hyundai Elantra Touring.
Vuoden 2008 Euro NCAP -kolaritestistä i30 sai tulokseksi täydet viisi tähteä.
Kesällä 2010 malli sai uudenmalliset puskurit ja aiempaa suuremman etusäleikön.
Hyundai i30 GD (2011–2017)

| Hyundai i30 GD |
| --- | --- |

Valmistustiedot
Valmistusmaa:   Etelä-Korea  Tšekki
Valmistaja:  Hyundai
Valmistusvuodet:  2011–2017
Muut nimet:  Hyundai Elantra GT
Korimalli:  3-ovinen hatchback 5-ovinen hatchback 5-ovinen farmari
Luokka:  C-segmentti
Edeltäjä:  Hyundai i30 (FD)
Seuraaja:  Hyundai i30 (PD)
Teknisesti samankaltaisia:  Hyundai Elantra (MD) Kia Carens (RP) Kia cee’d (JD) Kia Forte (YD) Kia Soul (PS)
Tekniset tiedot
Pohjalevy:  Hyundai–Kia J5
Moottori:  R4
Iskutilavuus:  1,4–1,6 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 6-vaihteinen automaatti 7-vaihteinen kaksoiskytkin
Toisen sukupolven i30 esiteltiin Frankfurtin autonäyttelyssä syksyllä 2011. Se oli edeltäjänsä tavoin kehitetty Rüsselsheimissa. Yhdysvalloissa ja Kanadassa mallia myytiin nimellä Hyundai Elantra GT.
Vuoden 2012 Euro NCAP -kolaritestistä i30 sai tulokseksi täydet viisi tähteä.
Farmarimallin ensiesittely oli Geneven autonäyttelyssä keväällä 2012. Samana syksynä esiteltiin Pariisin autonäyttelyssä kokonaan uutena korimallina myös kolmiovinen hatchback. Se erottui viisiovisesta erilaisella keulailmeellään.
Geneven autonäyttelyssä keväällä 2015 esiteltiin kasvojenkohotuksen kokenut i30, joka sai muun muassa uudenmallisen etusäleikön. Aiempi kuusivaihteinen automaattivaihteisto korvattiin seitsemänvaihteisella kaksoiskytkinvaihteistolla.
Hyundai i30 PD (2016–)

| Hyundai i30 PD |
| --- | --- |

Valmistustiedot
Valmistusmaa:   Algeria  Etelä-Korea  Tšekki
Valmistaja:  Hyundai
Valmistusvuodet:  2016–
Muut nimet:  Hyundai Elantra GT
Korimalli:  5-ovinen hatchback 5-ovinen fastback 5-ovinen farmari
Luokka:  C-segmentti
Edeltäjä:  Hyundai i30 (GD)
Teknisesti samankaltaisia:  Hyundai Accent (HC) Hyundai Alcazar Hyundai Bayon Hyundai i20 (BC3) Hyundai ix25 (SU2) Hyundai Venue Kia Ceed (CD) Kia Sonet Kia XCeed
Tekniset tiedot
Pohjalevy:  Hyundai–Kia K2
Moottori:  R3 R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 7-vaihteinen kaksoiskytkin
Kolmannen sukupolven i30 esiteltiin Pariisin autonäyttelyssä syksyllä 2016 viisiovisena hatchbackina. Farmarimallin ensiesittely oli Geneven autonäyttelyssä seuraavana keväänä. Täysin uusi korimalli on Frankfurtin autonäyttelyssä syksyllä 2017 esitelty viisiovinen fastback, joka on normaalia viisiovista hatchbackia 11,5 senttimetriä pidempi ja kolme senttimetriä matalampi.
Vuoden 2017 Euro NCAP -kolaritestistä i30 sai tulokseksi täydet viisi tähteä.
Frankfurtin autonäyttelyssä syksyllä 2017 esiteltiin urheilullinen i30 N, jossa on turboahdettu 2,0-litrainen (247/271 hv) bensiinimoottori. Voimansiirtona on kuusivaihteinen manuaalivaihteisto. Fastback-korinen i30 N esiteltiin Pariisin autonäyttelyssä seuraavana syksynä.
Aiheesta muualla

Kuvia tai muita tiedostoja aiheesta Hyundai i30 Wikimedia Commonsissa
Hyundai i30cW
Ensimmäisen sukupolven facelift-malli.
Farmarikorinen toisen sukupolven Hyundai i30.
Kolmiovinen toisen sukupolven Hyundai i30.
Toisen sukupolven facelift-malli.
Farmarikorinen kolmannen sukupolven Hyundai i30.
Hyundai i30 Fastback
Hyundai i30 N
Kolmannen sukupolven facelift-malli.
Orimattilan kaupunginvaltuusto

| Kaupunginvaltuusto |
| --- | --- |

Kunta:  Orimattila
Valtuutettuja:  33
Johto:  Jarmo Keskevaari (pj.)  Jari Hosiaisluoma (1. vpj.)  Juha Hämäläinen (2. vpj.)
Äänestysprosentti:  49,4 % (2021)
Orimattilan kaupunginvaltuusto on Orimattilan ylin päättävä elin. Valtuustossa on 33 valtuutettua, ja sen puheenjohtajana toimii Jarmo Keskevaari. Ensimmäisenä varapuheenjohtajana toimii Jari Hosiaisluoma ja toisena varapuheenjohtajana Juha Hämäläinen.
Vuoden 2021 vaaleissa äänestysprosentti oli 49,4 %. Suurin puolue oli perussuomalaiset (27,7 %, 10 paikkaa). Muilta osin paikkoja kaupunginvaltuustoon saivat kokoomus (21,0 %, 7 paikkaa), keskusta (19,5 %, 7 paikkaa), SDP (12,3 %, 4 paikkaa), vihreät (7,5 %, 2 paikkaa), Liike Nyt (7,1 %, 2 paikkaa) ja kristillisdemokraatit (2,4 %, 1 paikka).
Jämsänkosken kaupunginvaltuusto

| kaupunginvaltuusto |
| --- | --- |

Kunta:  Jämsänkoski
Valtuutettuja:  27
Jämsänkosken kaupunginvaltuusto oli lakkautetun Jämsänkosken kaupungin ylin päättävä elin. Se koostui 27 kunnallisvaaleissa valitusta jäsenestä.
Koostumus vaaleittain

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| vaalit | paikat | paikat | paikat | paikat | paikat | paikat | paikat | paikat | äänestys- aktiivisuus |  |
| vaalit | SDP | Kesk. | SKDL Vas. | Kok. | SMP | SKLKD | UusiSuunta | yhteensä | äänestys- aktiivisuus |  |
| 1976 | 12 | 5 | 11 | 6 |  | 1 |  | 35 | 84,2% |  |
| 1980 | 12 | 5 | 11 | 7 | -- | -- |  | 35 | 85,3% |  |
| 1984 | 11 | 5 | 10 | 7 | 2 | -- |  | 35 | 78,5% |  |
| 1988 | 12 | 7 | 10 | 4 | 2 | -- |  | 35 | 75,9% |  |
| 1992 | 15 | 4 | 9 | 5 | 1 | 1 |  | 35 | 71,9% |  |
| 1996 | 11 | 2 | 6 | 3 |  | 1 | 4 | 35 | 62,7% |  |
| 2000 | 11 | 4 | 6 | 3 |  |  | 3 | 27 | 59,9% |  |
| 2004 | 11 | 3 | 6 | 3 |  | 1 | 3 | 27 | 60,7% |  |
Lähde: Tilastokeskus & Oikeusministeriö
Oulaisten kaupunginvaltuusto

| Kaupunginvaltuusto |
| --- | --- |

Kunta:  Oulainen
Valtuutettuja:  27
Johto:  Kai Pajala (pj.)  Matti Heikkinen (1. vpj.)  Päivi Rantaeskola (2. vpj.)
Oulaisten kaupunginvaltuusto on Oulaisten kaupungin asioista päättävä elin. Valtuustossa on 27 paikkaa. Oulaisten kaupunginvaltuuston puheenjohtajana toimii Kai Pajala.
Vuoden 2021 kuntavaaleissa suurin puolue oli keskusta, joka sai 12 paikkaa. Seuraavaksi suurimmat olivat perussuomalaiset ja kristillisdemokraatit (4 paikkaa), kokoomus ja SDP (3 paikkaa) ja vasemmistoliitto (1 paikka). Äänestysprosentti oli 56,6 %.
Jämsän kaupunginvaltuusto

| Kaupunginvaltuusto |
| --- | --- |

Kunta:  Jämsä
Valtuutettuja:  43
Johto:  Matti Similä (pj.)  Piritta Rantanen (1. vpj.)  Jouni Kotiaho (2. vpj.)
Äänestysprosentti:  52,8 % (2021)
Jämsän kaupunginvaltuusto on Jämsän kaupungin ylin päättävä elin. Kunnanvaltuusto koostuu 43 kunnallisvaaleilla valittavasta jäsenestä. Valtuuston puheenjohtajana toimii Matti Similä, ensimmäisenä varapuheenjohtajana Piritta Rantanen ja toisena varapuheenjohtajana Jouni Kotiaho.
Koostumus vaaleittain

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| vaalit | puolue | puolue | puolue | puolue | puolue | puolue | puolue | puolue | puolue |  |
| vaalit | SDP | Kesk. | SKDL Vas. | Kok. | SMP PS | SKLKD | Vihr. | Muut | yht. |  |
| 1976 | 11 | 6 | 7 | 9 | 1 | 1 |  | -- | 35 |  |
| 1980 | 11 | 6 | 7 | 9 | -- | 1 |  | 1 | 35 |  |
| 1984 | 11 | 9 | 6 | 7 | 1 | 1 |  |  | 35 |  |
| 1988 | 10 | 8 | 4 | 8 | -- | 1 |  | 4a | 35 |  |
| 1992 | 11 | 8 | 4 | 7 | -- | 2 | 1 | 2b | 35 |  |
| 1996 | 10 | 9 | 4 | 9 |  | 2 | 1 |  | 35 |  |
| 2000 | 13 | 11 | 7 | 10 |  | 2 | -- |  | 43 |  |
| 2004 | 14 | 12 | 6 | 8 |  | 2 | 1 |  | 43 |  |
| 2008 | 13 | 8 | 6 | 7 | 1 | 1 | 1 | 6c | 43 |  |
| 2012 | 12 | 8 | 4 | 6 | 7 | 1 | 1 | 4d | 43 |  |
| 2017 | 13 | 7 | 4 | 5 | 5 | 1 | 2 | 6d | 43 |  |
| 2021 | 12 | 7 | 3 | 5 | 8 | 1 | 2 | 5e | 43 |  |
a Yhteislista Jämsän Ääni (3), Demokraattinen Vaihtoehto (1) b Yhteislista Jämsän Ääni c uusijamsa.fi (5), Suomen Senioripuolue (1) d Uusi Jämsä e Uusi Suunta
Lähteet: Tilastokeskus, Oikeusministeriö
SEAT Córdoba

SEAT Córdoba on SEATin vuosina 1993–2009 valmistama pieni henkilöautomalli, joka esiteltiin alun perin SEAT Ibizan sedan-koriseksi rinnakkaismalliksi. Se korvasi markkinoille tullessaan SEAT Málagan. Auto on nimetty espanjalaisen Córdoban kaupungin mukaan.
SEAT Córdoba Typ 6K (1993–2002)

| SEAT Córdoba Typ 6K |
| --- | --- |

Valmistustiedot
Valmistusmaa:   Argentiina  Espanja
Valmistaja:  SEAT
Konserni:  Volkswagen Group
Valmistusvuodet:  1993–2002
Korimalli:  2-ovinen coupé 4-ovinen sedan 5-ovinen farmari
Luokka:  B-segmentti
Muotoilija:  Giorgetto Giugiaro
Edeltäjä:  SEAT Málaga
Seuraaja:  SEAT Córdoba (Typ 6L)
Teknisesti samankaltaisia:  SEAT Arosa SEAT Ibiza (Typ 6K) SEAT Inca Volkswagen Caddy (Typ 9K) Volkswagen Golf III Volkswagen Polo III Volkswagen Lupo Volkswagen Vento
Tekniset tiedot
Pohjalevy:  Volkswagen Group A03
Moottori:  R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Córdoba esiteltiin Frankfurtin autonäyttelyssä 1993 sedan-versioksi SEAT Ibizalle, joka oli tullut markkinoille aiemmin samana vuonna. Moottorivalikoimassa olivat aluksi 1,6- (75 hv), 1,8- (90 hv) ja 2,0-litraiset (115 hv) bensiinimoottorit sekä dieselit 1,9 D (68 hv) ja 1,9 TD (75 hv). Vuoden 1994 alussa valikoimaa täydensi 1,8 16V (129 hv), myöhemmin samana vuonna myös 1,4-litrainen (60 hv).
Syksyllä 1995 1,6-litraisesta tuli tarjolle 100-hevosvoimainen versio. Uutena dieselmoottorina oli 1,9 SDI (64 hv).
Vuonna 1996 esiteltiin coupé-korinen Córdoba SX. Myöhemmin samana vuonna mallisto sai pienen kasvojenkohotuksen, johon kuului muun muassa uudenlainen etusäleikkö. Moottoriosastolla 16-venttiilisen 1,8-litraisen korvasi 2,0 16V (150 hv) ja uutena dieselmoottorina esiteltiin suorasuihkutteinen 1,9 TDI (90 hv), joka vuoden loppuun mennessä korvasi 1,9 D:n. Keväällä 1997 siitä tuli saataville myös 110-hevosvoimainen versio, joka korvasi aiemman 1,9 TD:n. Samaan aikaan esiteltiin 100-hevosvoimainen versio 1,4-litraisesta.
Vuonna 1997 esiteltiin farmarikorinen Córdoba Vario.
Córdoba-mallisto koki perusteellisemman uudistuksen vuonna 1999, jolloin sekä keula- että peräosan ilmettä nykyaikaistettiin. Sisällä kojelauta vaihdettiin uuteen. Joillekin markkinoille pienimmäksi moottoriksi tuli 1,0-litrainen (50 hv). Keväällä 2000 esiteltiin lisäksi turboahdettu 1,8-litrainen (155 hv), joka oli urheilullisessa Cupra-mallissa.
SEAT Córdoba Typ 6L (2002–2009)

| SEAT Córdoba Typ 6L |
| --- | --- |

Valmistustiedot
Valmistusmaa:   Espanja  Meksiko
Valmistaja:  SEAT
Konserni:  Volkswagen Group
Valmistusvuodet:  2002–2009
Korimalli:  4-ovinen sedan
Luokka:  B-segmentti
Edeltäjä:  SEAT Córdoba (Typ 6K)
Teknisesti samankaltaisia:  Audi A2 SEAT Ibiza (Typ 6L) Škoda Fabia (Typ 6Y) Škoda Fabia (Typ 5J) Škoda Praktik Škoda Roomster Volkswagen Fox Volkswagen Gol III Volkswagen Polo IV Volkswagen Saveiro III Volkswagen SpaceFox
Tekniset tiedot
Pohjalevy:  Volkswagen Group A04
Moottori:  R3 R4
Iskutilavuus:  1,2–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Toisen sukupolven Córdoba esiteltiin Pariisin autonäyttelyssä syyskuussa 2002, ja se oli jälleen Ibizan sedan-versio. Toista sukupolvea ei ollut saatavana muina korimalleina. Auto perustuu samalle pohjalevylle kuin esimerkiksi Volkswagen Polo IV ja Škoda Fabia.
Bensiinimoottorit olivat aluksi 1,4- (75/100 hv) ja 2,0-litraiset (115 hv), dieselmoottorit puolestaan 1,4 TDI (75 hv), 1,9 SDI (64 hv) ja 1,9 TDI (100/130 hv). Jo vuoden 2003 alussa mallistoa täydensi 1,2-litrainen (64 hv) bensiinimoottori.
Keväästä 2005 lähtien 1,4 TDI:n tehovaihtoehdot olivat 70 ja 80 hevosvoimaa ja samaan aikaan 1,9 SDI poistui valikoimasta.
Kesällä 2006 esiteltiin uusi 1,6-litrainen (105 hv) bensiinimoottori. 75-hevosvoimainen 1,4-litrainen jäi tarjolle vain automaattivaihteisena ja 100-hevosvoimainen korvattiin 85-hevosvoimaisella versiolla. Lisäksi 1,2-litraisen teho nousi 69 hevosvoimaan.
Aiheesta muualla

Kuvia tai muita tiedostoja aiheesta SEAT Córdoba Wikimedia Commonsissa
SEATin automallit
| --- | --- |
Nykyiset henkilöautomallit:  Arona  Ateca  Ibiza  León  Tarraco 
Entiset mallit:  124  124 Sport  127  128  131  132  133  600/800  850  1200 Sport  1400  1430  1500  Alhambra  Altea  Arosa  Córdoba  Exeo  Fura  Inca  Málaga  Marbella  Mii  Panda  Ritmo  Ronda  Toledo 
SEAT Córdoba SX
SEAT Córdoba Vario
Ensimmäisen sukupolven facelift-malli (1999).
Kajaanin kaupunginvaltuusto

| Kaupunginvaltuusto |
| --- | --- |

Kunta:  Kajaani
Valtuutettuja:  51
Johto:  Eila Aavakare (ps.) (pj.)  Tiina Kyllönen (sd.) (1. vpj.)  Aki Räisänen (Vas.) (2. vpj.)
Kajaanin kaupunginvaltuusto on Kajaanin kaupungin ylin päättävä hallintoelin. Valtuustossa on 51 jäsentä ja puheenjohtaja on Eila Aavakare.
Paikkajako kaudella 2021–2025:
Kesk. 12
PS  11
Vas.  9
Kok.  8
SDP   6
Vihr. 4
KD    1
Rettenbach

| Rettenbach Piste Nr>  31 |
| --- | --- |

Paikkakunta::  Sölden, Itävalta
Talviurheilukeskus:: Skigebiet Sölden
Vuori:: Innere Schwarze Schneid
Rinneluokitus:: Musta
Yläasema:: 2 991 m
Ala-asema:: 2 674 m
Korkeusero:: 317 m
Pituus:: 2 800 m
Maksimijyrkkyys:: 68,2 %
Hissi
Hissi:: Schwarze Schneid I
Tyyppi:: Gondolihissi
Kapasiteetti:: 2 800 henkilöä/h
Ala-asema:: 2 674 m
Yläasema:: 2 991 m
Miehet ja naiset
Suurpujottelu
Lähtö:: 3 040 m
Maali:: 2 670 m
Korkeusero:: 370 m
Pituus:: 1 200 m
Maksimijyrkkyys:: 68,2 %
Minimijyrkkyys:: 15,5 %
Keskijyrkkyys:: 30,8 %
1. MC-kilpailu:: 30.10.1993, 31.10.1993
Stadion
Nimi:: Gletschner Stadion
Istumapaikat:: 1 500
Rettenbach on laskettelurinne Skigebiet Söldenin talviurheilukeskuksessa Rettenbach-jäätiköllä Söldenissä Itävallassa.
Miehet ja naiset avaavat maailmancupin Söldenin suurpujottelulla, joka pidetään tällä rinteellä lokakuun viimeisenä viikonloppuna. Jäätikön sulamisen takia rinteessä tehtiin maanrakennustöitä vuonna 2023, jotta vähemmällä säilölumella rinne voidaan lumettaa laskukuntoiseksi maailmancup-viikonloppua varten.
Reitti

Suurpujottelun lähtö sijaitsee 3 040 metriä merenpinnan yläpuolella. Rinne alkaa loivalla Rettenbachjoch-osuudella.
Rettenbachjochin jälkeen tulee lyhyt jyrkänne Gletschertisch, jossa rinne kääntyy melko jyrkästi oikealle. Sitä seuraa lyhyt loiva Gletschertränke-osuus. Gletschertränken jälkeen tulee Gletscherkante, josta alkaa rinteen pääjyrkänne Eisfall, jossa sijaitsee rinteen jyrkin kohta 68,2 %.
Eisfallin jälkeen tulee Gletscherzunge-osuus (jäätikön sulamisen jälkeen pelkkä Zunge), jossa rinne loivenee huomattavasti. Sitä seuraa rinteen loivin Elefantentränke-liukuosuus, jossa rinne kääntyy loivasti vasemmalle kohti maalia.
Suurpujottelu päättyy 2 670 metriä merenpinnan yläpuolella Gletschner Stadionille.
Näkymä suurpujottelun maalialueelle.
Fiat Strada

Fiat Strada on Fiatin vuodesta 1996 lähtien valmistama pieni lava-automalli, joka korvasi joillain markkinoilla Fiat Fiorinon. Vuodesta 2015 lähtien Stradaa on myyty muun muassa Meksikossa Ram 700 -nimisenä.
Fiat Strada I (1996–2020)

| Fiat Strada I |
| --- | --- |

Valmistustiedot
Valmistusmaa:   Brasilia  Etelä-Afrikka
Valmistaja:  Fiat
Konserni:  Fiat Chrysler Automobiles
Valmistusvuodet:  1996–2020
Muut nimet:  Ram 700
Korimalli:  2-ovinen lava-auto 3-ovinen lava-auto
Edeltäjä:  Fiat Fiorino
Seuraaja:  Fiat Strada II
Teknisesti samankaltaisia:  Fiat Albea Fiat Doblò I Fiat Palio I Fiat Siena
Tekniset tiedot
Moottori:  R4
Iskutilavuus:  1,2–1,9 l
Polttoaine:  bensiini diesel E85
Vetotapa:  etuveto
Vaihteisto:  5-vaihteinen manuaali 5-vaihteinen robotti
Ensimmäisen sukupolven Strada perustuu tekniikaltaan Palio- ja Siena-henkilöautomalleihin. Se tuli markkinoille Brasiliassa vuonna 1996 samaan aikaan edellämainittujen mallien kanssa.lähde?
Malli sai vuonna 2001 ensimmäisen kasvojenkohotuksensa, johon kuului uudelleenmuotoiltu keula sekä uudistettu sisusta. Uusi malliversio oli Strada Adventure, joka oli tehty ”maastokelpoisemman” näköiseksi.lähde?
Toinen facelift tuli vuonna 2004, ja tälläkin kertaa auton ulkonäkö uudistettiin perusteellisesti. Myös sisusta koki joitain muutoksia.
Kolmas uudistus oli vuonna 2009. Silloin ulkoasua muutettiin uudempia Fiat-malleja vastaavaksi. Uusia versioita olivat urheilullisempi Sporting ja nelipaikkainen jatko-ohjaamolla varustettu malli.
Neljäs uudistus tuli vuoden 2013 lopulla, jossa keulan alueella tehtiin pieniä muutoksia ja takavalot vaihdettiin uusiin. Jatko-ohjaamomalli sai takaoven matkustajan puolelle, joka helpottaa kulkemista takaistuimelle.
Facelift-mallin (2001) Fiat Strada.
Facelift-mallin (2004) Fiat Strada.
Facelift-mallin (2009) jatko-ohjaamollinen Fiat Strada Adventure.
Facelift-mallin (2013) Fiat Strada.
Fiat Strada II (2020–)

| Fiat Strada II |
| --- | --- |

Valmistustiedot
Valmistusmaa:   Brasilia
Valmistaja:  Fiat
Konserni:  Fiat Chrysler Automobiles
Valmistusvuodet:  2020–
Muut nimet:  Ram 700
Korimalli:  2-ovinen lava-auto 4-ovinen lava-auto
Edeltäjä:  Fiat Strada I
Teknisesti samankaltaisia:  Fiat Argo Fiat Cronos Fiat Pulse
Tekniset tiedot
Moottori:  R4
Iskutilavuus:  1,3–1,4 l
Polttoaine:  bensiini E85
Vetotapa:  etuveto
Vaihteisto:  5-vaihteinen manuaali
Toisen sukupolven Strada esiteltiin vuonna 2020. Se perustuu samalle pohjalevylle kuin Fiat Argo. 14 latinalaisen Amerikan maassa, kuten Meksikossa, mallia myydään Ram 700 -nimisenä.
Strada on saatavana sekä lyhytohjaamo- että miehistöohjaamomalleina. Moottorivalikoiman muodostavat 1,3- (109 hv) ja 1,4-litraiset (88 hv). Voimansiirtona on molempien yhteydessä viisivaihteinen manuaalivaihteisto ja etuveto.
Aiheesta muualla

Kuvia tai muita tiedostoja aiheesta Fiat Strada Wikimedia Commonsissa
Fiatin automallit
Uskok-sota

Uskok-sota eli Gradiscan sota oli pääasiassa Venetsian tasavallan ja Pyhän saksalais-roomalaisen keisarikunnan välinen sota. Sodan taustalla oli kroatialaisten uskok-sissien merirosvous ja Triesten sekä Venetsian kiristyneet välit.
Sota päättyi Venetsian voittoon ja Madridin rauhaan vuonna 1618. Venetsian rauha kesti kuitenkin vain vuoteen 1645, jolloin syttyi Kreetan sota Ottomaanien valtakuntaa vastaan.
Esa Anttala

Esa Anttala, oikealta nimeltään Urpo Arhosuo ja alun perin Urpo Lempiäinen, (26. syyskuuta 1917 Uusikirkko – 21. marraskuuta 1977 Lahti) oli suomalainen sotakirjailija, joka kirjoitti omien kokemustensa pohjalta erityisesti jatkosodan kaukopartiotoiminnasta. Hän loi vanhalla Olivetti-kirjoituskoneellaan sotakirjallisuuteen yhden osa-alueen eli suomalaisen kaukopartiokirjallisuuden.